SOCIEDAD - MARKACHIRINAKTUQITA
Kuaa computadora apnaqañataki yatiqirinakax yatichatapxaniwa
Publicado el 30/10/2014
Gobiernox El Alto markan yatiqirinakax Kuaa computadora apnaqañ
yatiqapxañapatakix mä amta qillqattuqi jaysawayi.
Khitinakati El
Alto markan yatiqañ utanakan secundaria-tuqin yatiqapki jupanakax
gobierno-tuqimpiw mä amtaru puriwayapxi ukjamat yatiqiri wayna tawaqunakax Kuaa computadora apnaqaña yatiqapxañapataki. Ukatakisti, brigadas informáticas estudiantiles
tamaw utt’ayatäni yatiqirinakaru yaticht’apxañapataki.
Viceministerio de Producción Industrial
ukjamaraki Federación de Estudiantes de Secundaria de El Alto uksankirinakamp
tantacht’asisinxa, kimsa aski amtanakaruw mä qillqattuqi puriwayapxi:
nayrïristi, Kuaa computadora askinjam uñjatañapataki; payïrinsti, brigadas informáticas
estudiantiles utt’ayañataki; kimsïrinsti, secundaria yatiqirinakarux Kuaa computadora
apnaqañ yatichaña.
Julio phaxsinaw Evo Morales, Bolivia marka
irpirix sexto de secundaria yatiqirinakarux El Alto markan Kuaa computadora luqtañ
qalltawayi, uksti empresa estatal Quipus uksan irnaqirinakaw kuna wakichäwinakti
utjañapäki ukani sum tukt’ayat gobiernotuqirux apayxapxaraki.
ayr_Latn ayr_Latn spa_Latn ayr_Latn ayr_Latn ayr_Latn ayr_Latn ayr_Latn ayr_Latn grn_Latn ast_Latn ayr_Latn grn_Latn grn_Latn ayr_Latn ayr_Latn ayr_Latn ayr_Latn ayr_Latn